                       ЕВРОПЕЙСКА
                       КОМИСИЯ
                                             Брюксел, 24.2.2022 г.
                                             COM(2022) 65 final
                                             2022/0045 (NLE)
                                Предложение за
                            РЕШЕНИЕ НА СЪВЕТА
    за сключване на Споразумението между Европейския съюз, от една страна, и
   правителството на Фарьорските острови, от друга страна, относно участието на
                    Фарьорските острови в програми на Съюза
BG                                                                              BG
 ---pagebreak---                                ОБЯСНИТЕЛЕН МЕМОРАНДУМ
   1.      ОСНОВАНИЯ И ЦЕЛИ НА ПРЕДЛОЖЕНИЕТО
   В член 16, параграф 1, буква г) от Регламента за „Хоризонт Европа“1, уреждащ
   асоциирането на трети държави към програмата, се предвижда възможността за
   асоцииране на трети държави и територии, които отговарят на всички посочени в
   разпоредбата критерии. Участието на трети държави или територии в програмата
   „Хоризонт Европа“ се основава на споразумение, което обхваща участието на третата
   държава или територия в програми на Съюза.
   През 2010 г. Фарьорските острови официално станаха асоциирана държава към
   Седмата рамкова програма (РП7), а редица европейски проекти свидетелстват за
   активното участие на фарьорски изследователи и институти в области като околна
   среда, океанология, изменение на климата, екосистеми и управление на рибарството.
   Асоциирането на Фарьорските острови към програма „Хоризонт 2020“ през 2014 г.
   предостави на изследователите, научноизследователските институти и предприятията
   във Фарьорските острови пълен достъп до финансиране от Съюза и съвместни
   дейности за научни изследвания и иновации на равни начала със субекти от държавите
   членки и други трети държави, които също са асоциирани към „Хоризонт 2020“. Това
   участие придоби голямо значение за научноизследователската общност на Фарьорските
   острови и представлява важен нов и успешен стълб на отношенията между
   Фарьорските острови и ЕС. Тъй като последващите споразумения за асоцииране към
   рамковите програми на Съюза за научни изследвания и иновации са ограничени във
   времето за времетраенето на всяка следваща програма на ЕС, понастоящем не
   съществува международно споразумение, уреждащо участието на фарьорски субекти в
   програма „Хоризонт Европа“ или насърчаващо сътрудничеството в областта на
   научните изследвания и иновациите между научноизследователските общности на ЕС и
   Фарьорските острови.
   На 14 май 2020 г. посредством писмо за намерения Фарьорските острови изразиха
   официалния си интерес за асоцииране към „Хоризонт Европа“. Фарьорските острови
   отговарят на критериите за асоцииране на трети държави или територии към рамковата
   програма „Хоризонт Европа“, определени в Регламента за „Хоризонт Европа“ (член 16,
   параграф 1, буква г). Те разполагат по-специално с добър капацитет в областта на
   науката, технологиите и иновациите; ангажирани са с основана на правила отворена
   пазарна икономика, включваща честно и справедливо третиране на правата върху
   интелектуалната собственост и зачитане на правата на човека, която се подкрепя от
   демократични институции; насърчават активно политики за подобряване на
   икономическото и социалното благосъстояние на техните граждани.
   На 13 юли 2021 г. Съветът упълномощи Комисията да започне преговори от името на
   Съюза с Фарьорските по Споразумение между Европейския съюз и Фарьорските
   острови относно общите принципи на участие на Фарьорските острови в програми на
   Съюза и за асоцииране на Фарьорските острови към Рамковата програма за научни
   1
          Регламент (ЕС) 2021/695 на Европейския парламент и на Съвета от 28 април 2021 г. за създаване
          на Рамковата програма за научни изследвания и иновации „Хоризонт Европа“, за определяне на
          нейните правила за участие и разпространение на резултатите и за отмяна на регламенти (ЕС)
          № 1290/2013 и (ЕС) № 1291/2013 (ОВ L 170, 12.5.2021 г., стр. 1).
BG                                                 1                                                    BG
 ---pagebreak---    изследвания и иновации „Хоризонт Европа“ (2021—2027 г.). Съветът определи работна
   група „Научни изследвания“ и работна група ЕАСТ да действат в качеството си на
   специални комитети, за да подпомагат Комисията по време на преговорите.
   Преговорите започнаха на 3 септември 2021 г. и приключиха успешно на 8 октомври
   2021 г., когато текстът на проекта на споразумението беше парафиран от представители
   на всяка от бъдещите страни. Работна група „Научни изследвания“ и работна група
   ЕАСТ на Съвета, както и Европейският парламент бяха редовно информирани по време
   на преговорите.
   Споразумението, приложено към настоящото предложение за Решение на Съвета, се
   състои от две части, а именно Рамково споразумение относно общите принципи за
   участие на Фарьорските острови в програми на Съюза и Протокол за асоциирането на
   Фарьорските острови към Рамковата програма за научни изследвания и иновации
   „Хоризонт Европа“ (2021—2027 г.) (наричан по-нататък „Протоколът „Хоризонт
   Европа“) в съответствие с указанията за водене на преговори, които Комисията получи
   от Съвета.
   Рамковото споразумение урежда изчерпателно условията за асоцииране на
   Фарьорските острови, приложими за всички програми на ЕС. В него се предвиждат
   редът и условията за участие в програми на ЕС, редът и условията за установяване на
   участие в (асоцииране към) програми на Съюза, както и участието на Фарьорските
   острови в управлението на програмите или дейностите на Съюза (като се има предвид
   принципът за липса на правомощия за вземане на решения). В него се съдържат
   подробни правила за определяне на финансовата вноска на Фарьорските острови в
   програмите на Съюза, включително, когато е приложимо, автоматичен корекционен
   механизъм. Рамковото споразумение включва всеобхватни правила за защита на
   финансовите интереси на ЕС, включително правомощията, упражнявани за тази цел от
   Комисията, Европейската сметна палата, OLAF и Европейската прокуратура, както и
   правила за изпълнението на решенията на Комисията относно възстановяването на
   средства и решенията на Съда на Европейския съюз на територията на Фарьорските
   острови. С него също така се създават институционални структури, т.е. Съвместен
   комитет, натоварен, inter alia, със задачата да наблюдава изпълнението на
   Споразумението и да проучва начини за подобряване и развитие на сътрудничеството
   по Споразумението.
   Рамковото споразумение има за цел да създаде трайна правна рамка за сътрудничество
   между Съюза и Фарьорските острови във връзка с програмите на ЕС. Очаква се то да
   остане в сила за няколко многогодишни финансови рамки на ЕС, подобно на
   Споразумението за Европейското икономическо пространство, Споразумението за
   търговия и сътрудничество между ЕС и Обединеното кралство или рамковите
   споразумения с държавите, обхванати от процеса на разширяване, и държавите от
   Европейското партньорство за съседство, уреждащи общите принципи за участие на
   тези държави в програми на ЕС. Евентуалните протоколи за асоцииране на
   Фарьорските острови към отделна програма на Съюза биха могли в бъдеще да бъдат
   добавени към рамковото споразумение, ако програмите са отворени за участие от
   страна на Фарьорските острови съгласно основните актове на ЕС за създаване на
   съответната програма, ако това е политическото желание на двете страни и при
   спазване на необходимите вътрешни процедури. Срокът на действие на протоколите ще
   бъде ограничен продължителността на изпълнение на всяка конкретна програма на
   Съюза.
BG                                             2                                        BG
 ---pagebreak---    Предлага се протоколите да бъдат приемани чрез решения на Съвместния комитет,
   който ще бъде създаден с настоящото споразумение. Всички съществени елементи,
   свързани със сътрудничеството между ЕС и Фарьорските острови в рамките на
   програмите на ЕС, са изчерпателно уредени в рамковото споразумение. С член 3,
   параграф 4 от споразумението съдържанието на бъдещите протоколи по-специално се
   ограничава до следните аспекти: определяне на съответната програма или дейност на
   Съюза, или на части от тях; определяне на продължителността на асоциирането;
   регламентиране на специфични за конкретната програма въпроси, които не са уредени
   по друг начин в рамковото споразумение; както и, в специфични случаи, когато
   програмата на Съюза се изпълнява чрез финансов инструмент или бюджетна гаранция
   — определяне на размера на финансовата вноска на Фарьорските острови по тази
   програма на Съюза.
   Първият такъв протокол относно асоциирането към „Хоризонт Европа“ по изключение
   няма да бъде приет от Съвместния комитет, тъй като беше договорен успоредно с
   рамковото споразумение като неразделна част от него и се очаква да бъде сключен и да
   влезе в сила заедно с рамковото споразумение. Този начин на действие беше разрешен
   от Съвета в указанията за водене на преговори. Необходимо бе Фарьорските острови да
   бъдат асоциирани към „Хоризонт Европа“ от самото начало на програмата и да се
   гарантира непрекъснатост на сътрудничеството между ЕС и фарьорските
   научноизследователски общности. За тази цел се предлага временно прилагане,
   съчетано с прилагане с обратна сила от 1 януари 2021 г., на цялото споразумение (т.е.
   рамковото споразумение, включително протокола за „Хоризонт Европа“).
   Що се отнася до реда и условията за конкретната програма, предвиждащи асоциирането
   на Фарьорските острови към „Хоризонт Европа“, се предвижда асоцииране към всички
   части на програмата, с изключение на специфичната програма за научни изследвания в
   областта на отбраната, създадена с Регламент (ЕС) 2021/6972. Това ще гарантира
   непрекъснатостта на предишното пълно асоцииране към „Хоризонт 2020“ и
   предшестващата я Седма рамкова програма. Участието в нея беше оценено като
   полезно и за двете страни, с особена добавена стойност в тематични области като
   околна среда, здравеопазване и храни, както и научни изследвания на океаните.
   Фарьорските острови имаха значителен нетен принос към последните две предходни
   рамкови програми. В предложеното ново споразумение се определят справедливи и
   балансирани условия по отношение на финансовата вноска на Фарьорските острови в
   програма „Хоризонт Европа“. В член 6, параграф 6 от Рамковото споразумение се
   предвижда възможността за прилагане на коефициент, а в членове 7 и 8 съответно се
   уреждат механизмът за корекция и автоматичният корекционен механизъм по
   отношение на програмите, когато — какъвто е случаят с „Хоризонт Европа“ — тези
   механизми са приложими. В протокола за „Хоризонт Европа“, съдържащ се в
   приложение I към него, допълнително се урежда графикът на плащанията, равнището
   на приложимия коефициент за финансовата вноска на Фарьорските острови и
   подробните технически условия за функционирането на корекционния механизъм.
   2
          Регламент (ЕС) 2021/697 на Европейския парламент и на Съвета от 29 април 2021 г. за създаване
          на Европейски фонд за отбрана и за отмяна на Регламент (ЕС) 2018/1092 (ОВ L 170, 12.5.2021 г.,
          стр. 149).
BG                                                 3                                                     BG
 ---pagebreak---    Протоколът за „Хоризонт Европа“ е изготвен въз основа на опита от „Хоризонт 2020“ и
   Седма рамкова програма и, както и при предишното споразумение за асоцииране,
   включва клауза за реципрочност, която гарантира, че установените в Съюза
   изследователи и правни субекти имат, доколкото е възможно, достъп до участие в
   равностойни на „Хоризонт Европа“ програми на Фарьорските острови за научни
   изследвания и иновации в съответствие с условията, определени във вътрешното
   законодателство на Фарьорските острови. В приложение II към протокола се съдържа
   списък на програмите на Фарьорските острови, които са отворени за участие от страна
   на установени в ЕС научноизследователски организации.
   Проектът за споразумение, приложен към настоящото предложение за решение на
   Съвета, е в съответствие с указанията за водене на преговори, издадени от Съвета.
   2.      ПРАВНИ ЕЛЕМЕНТИ НА ПРЕДЛОЖЕНИЕТО
   Предложението за решение на Съвета се основава на член 186 и член 218, параграф 6,
   буква а) от Договора за функционирането на Европейския съюз. Съгласно член 218,
   параграф 6, буква а) от ДФЕС за сключването на споразумението, приложено към
   настоящото предложение, се изисква одобрението на Европейския парламент.
   С оглед на горепосоченото Комисията предлага Съветът да сключи споразумението от
   името на Европейския съюз.
BG                                            4                                        BG
 ---pagebreak---                                                            2022/0045 (NLE)
                                           Предложение за
                                      РЕШЕНИЕ НА СЪВЕТА
       за сключване на Споразумението между Европейския съюз, от една страна, и
     правителството на Фарьорските острови, от друга страна, относно участието на
                           Фарьорските острови в програми на Съюза
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз и по-специално
   член 186, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   (1)     Програмата на Съюза „Хоризонт Европа“ — рамкова програма за научни
           изследвания и иновации“ (2021—2027), (наричана по-нататък „програма
           „Хоризонт Европа“), бе създадена с Регламент (ЕС) 2021/6953.
   (2)     Съгласно член 16, параграф 1, буква г) от Регламент (ЕС) 2021/695 програмата
           „Хоризонт Европа“ е отворена за асоцииране на трети държави и територии,
           които отговарят на всички посочени в разпоредбата критерии.
   (3)     Съгласно член 16, параграф 2 от Регламент (ЕС) 2021/695 за асоциирането на
           такива държави и територии към програмата „Хоризонт Европа“ се изисква
           сключването на споразумение, което обхваща участието на държавата или
           територията в програми на Съюза, при условие че това споразумение гарантира
           справедлив баланс по отношение на приносите и ползите на третата държава,
           участваща в програмите на Съюза, определя условията за участие в програмите
           на Съюза, включително изчисляването на финансовата вноска за отделните
           програми и административните разходи по тях, не предоставя на третата
           държава никакви правомощия за вземане на решения по отношение на
           програмата на Съюза и гарантира правата на Съюза да осигурява добро
           финансово управление и да защитава финансовите интереси на Съюза.
   (4)     С писмо от 14 май 2020 г. Фарьорските острови изразиха официалния си интерес
           за асоцииране към програмата „Хоризонт Европа“.
   (5)     На 13 юли 2021 г. Съветът разреши започването на преговори от името на
           Европейския съюз по сключването за споразумение между Европейския съюз, от
   3
           Регламент (ЕС) 2021/695 на Европейския парламент и на Съвета от 28 април 2021 г. за създаване
           на Рамковата програма за научни изследвания и иновации „Хоризонт Европа“, за определяне на
           нейните правила за участие и разпространение на резултатите и за отмяна на регламенти (ЕС)
           № 1290/2013 и (ЕС) № 1291/2013 (ОВ L 170, 12.5.2021 г., стр. 1).
BG                                                  5                                                    BG
 ---pagebreak---           една страна, и Фарьорските острови, от друга страна, относно общите принципи
          на участие на Фарьорските острови в програми на Съюза и за асоцииране на
          Фарьорските острови към Рамковата програма за научни изследвания и
          иновации „Хоризонт Европа“ (2021—2027 г.).
   (6)    Преговорите с Фарьорските острови приключиха успешно и споразумението
          беше парафирано на 8 октомври 2021 г.
   (7)    В споразумението се определят редът и условията за асоциирането на
          Фарьорските острови към програмите на Съюза. Съгласно член 3 от
          споразумението, за асоцииране към програмата на Съюза се изисква приемането
          на протоколи.
   (8)    В съответствие с разрешението на Съвета Протоколът за асоциирането на
          Фарьорските острови към Рамковата програма за научни изследвания и
          иновации „Хоризонт Европа“ (2021—2027 г.) беше договорен успоредно със
          споразумението и представлява неразделна част от него.
   (9)    В съответствие с Решение (EС)…/…4 на Съвета споразумението беше подписано
          от името на Съюза на […/…/… г.] в [Брюксел], при условие че бъде сключено
          на по-късна дата.
   (10)   Европейският парламент даде одобрението си за споразумението на […/…/…
          г.]5.
   (11)   Споразумението следва да бъде одобрено от страна на Съюза,
   ПРИЕ НАСТОЯЩОТО РЕШЕНИЕ:
                                          Член 1
   Споразумението между Европейския съюз, от една страна, и правителството на
   Фарьорските острови, от друга страна, относно участието на Фарьорските острови в
   програми на Съюза, се одобрява от името на Съюза.
   Текстът на споразумението е приложен към настоящото решение.
                                          Член 2
   Председателят на Съвета определя лицето(-ата), упълномощено(-и) да извърши(-ат) от
   името на Съюза уведомлението, посочено в член 15, параграф 1 от споразумението, с
   което се изразява съгласието на Съюза да бъде обвързан от споразумението.
                                          Член 3
   Настоящото решение влиза в сила на [датата на приемането му].
   Съставено в Брюксел на […] година.
                                           За Съвета
                                           Председател
   4
          Решение на Съвета от […].
   5
          Одобрение от […].
BG                                           6                                         BG
 ---pagebreak---                ЗАКОНОДАТЕЛНА ФИНАНСОВА ОБОСНОВКА
   1. НАИМЕНОВАНИЕ НА ПРЕДЛОЖЕНИЕТО:
      Предложение за Решение на Съвета за сключване на Споразумението
      между Европейския съюз, от една страна, и правителството на
      Фарьорските острови, от друга страна, относно участието на Фарьорските
      острови             в             програми               на             Съюза
   2. БЮДЖЕТНИ РЕДОВЕ:
      Приходен бюджетен ред (глава/статия/позиция): 6 0 1 0 — „Хоризонт Европа“
      — Целеви приходи
      Сума, предвидена в бюджета за съответната финансова година:
      (само при целеви приходи):
      Приходите ще бъдат отнесени към следния разходен бюджетен ред
      (глава/статия/позиция):
      Цялата статия 01.0101 (01.010101, 01.010102, 01.010103, 01.010111, 01.010112,
      01.010113, 01.010171, 01.010172, 01.010173, 01.010174, 01.010176)
      Цялата глава 01.02 (01.020101, 01.020102, 01.020103, 01.020210, 01.020211,
      01.020212, 01.020220, 01.020230, 01.020231, 01.020240, 01.020241, 01.020242,
      01.020243, 01.020250, 01.020251, 01.020252, 01.020253, 01.020254, 01.020260,
      01.020261, 01.020270, 01.020301, 01.020302, 01.020303, 01.020401, 01.020402)
      Бюджетен ред 20.XX Административни разходи на Европейската комисия
   3. ФИНАНСОВО ОТРАЖЕНИЕ
           Предложението няма финансово отражение
           Предложението няма финансово отражение върху разходите, но има
            финансово отражение върху приходите.
           Предложението има финансово отражение върху целевите приходи
BG                                       7                                          BG
 ---pagebreak---            Отражението е следното:
                                                     (в млн. евро до първия знак след десетичната запетая)
         Приходен                Отражение върху Период от XX месеца,                      Година N
         бюджетен ред               приходите67          започващ на дд/мм/гггг
                                                              (ако е приложимо)
         6010                                       7,8 84 месеца,       считано    от
                                                                                1,1
                                                        1.1.2021 г.
                                           Положение след действието
       Приходен            2021       2022         2023          2024        2025        2026      2027
     бюджетен ред
   6010                     1,1        1,1          1,2           1,1         1,1         1,1       1,2
           (Само при целеви приходи, при условие че бюджетният ред вече е известен):
                                           Положение след действието
     Разходен ред8        2021        2022        2023          2024        2025         2026      2027
   Статия 01.0101 и         1,1        1,1          1,1           1,0         1,1         1,1       1,1
   глава 01.02
   20.XX                  0 005      0 011        0 017         0 021       0 026       0 032      0 046
   4.        МЕРКИ ЗА БОРБА С ИЗМАМИТЕ
             В член 325 от Договора за функционирането на Европейския съюз (ДФЕС) се
             изисква Комисията да се бори с измамите и всякакви незаконни дейности,
             засягащи финансовите интереси на Съюза. Следователно предотвратяването и
             разкриването на измами е общо задължение на всички служби на Комисията в
             рамките на ежедневната им дейност, свързана с използването на ресурси.
             Измамите със средства на ЕС имат особено силно отрицателно въздействие
             върху репутацията на Комисията и изпълнението на политиките на ЕС.
   6
           Годишните суми се прогнозират въз основа на формулата или метода, определени в раздел 5. За
           началната година годишната сума обикновено се изплаща, без да се прилага намаление или
           пропорционално плащане.
   7
           Що се отнася до традиционните собствени ресурси (мита, налози върху захарта), посочените
           суми трябва да бъдат нетни, т.е. брутни суми, от които са приспаднати 20 % за разходи по
           събирането.
   8
           Да се използва само при необходимост.
BG                                                     8                                                   BG
 ---pagebreak---    На 29 април 2019 г. беше приета действащата понастоящем стратегия на
   Комисията за борба с измамите (COM (2019)196) (СКБИ), която замени
   стратегията от 2011 г. Това е документ, свързан с политиките, в който са
   определени приоритетите на Комисията в областта на борбата с измамите с
   оглед на многогодишната финансова рамка за периода 2021—2027 г.
   Основните цели на СКБИ от 2019 г. са 1) „повишаване на знанията за
   измамническите схеми, профилите на измамниците и системните слабости по
   отношение на измамите, засягащи бюджета на ЕС“ (събиране и анализиране на
   данни) и 2) „оптимизиране на координацията, сътрудничеството и работните
   процеси в сферата на борбата с измамите, по-специално сред службите и
   изпълнителните агенции на Комисията“ (координация, сътрудничество и
   процеси). Стратегията е придружена от план за действие, съдържащ 63 точки,
   чието цялостно изпълнение по принцип е предвидено за края на 2021 г.
   Водещите принципи и стандартите относно целите на СКБИ от 2019 г. са
   следните:
   •     нулева толерантност към измамите;
   •     борбата с измамите като неразделна част от вътрешния контрол;
   •     разходна ефективност на проверките;
   •     професионален интегритет и компетентност на персонала на ЕС;
   •     прозрачност относно начина на използване на средствата на ЕС;
   •     предотвратяване на измами, по-специално защита срещу измами при
   разходните програми;
   •     капацитет за ефективно разследване и своевременна обмяна на
   информация;
   •     бързо коригиране (включително възстановяване на средствата — предмет
   на измама, и съдебни/административни санкции);
   •     добро сътрудничество между вътрешните и външните засегнати страни,
   по-специално между ЕС и отговорните национални органи и между службите
   на всички засегнати институции и органи на ЕС;
   •     ефективна вътрешна и външна комуникация относно борбата с измамите.
   Членове 9—12 от споразумението съдържат подробни разпоредби относно
   мерките за борба с измамите. Тези мерки трябва да се прилагат хоризонтално,
   за да се гарантира защитата на финансовите интереси на ЕС в рамките на
   програмите или дейностите на ЕС, обхванати от бъдещите протоколи, които
   евентуално ще бъдат приети от Съвместния комитет съгласно Споразумението
   за асоцииране на Фарьорските острови към програми или дейности на ЕС. Те
   са приложими и по отношение на асоциирането на Фарьорските острови към
   програмата „Хоризонт Европа“, обхваната от Протокола за асоциирането на
   Фарьорските острови към Рамковата програма за научни изследвания и
   иновации „Хоризонт Европа“ (2021—2027 г.), който беше договорен успоредно
   със споразумението и представлява и неразделна част от него.
   По-специално горепосочените разпоредби (членове 9—12 от споразумението)
   предвиждат необходимите подробности и процеси и дават възможност за
   безпрепятствено изпълнение на задачите от страна на органите, защитаващи
BG                                   9                                         BG
 ---pagebreak---       финансовите интереси на ЕС (Комисията, включително OLAF, Европейската
      сметна палата и Европейската прокуратура). Що се отнася до изпълнението на
      програмите или дейностите, обхванати от протоколите към споразумението,
      принципът е същият: финансовите интереси на ЕС трябва да бъдат защитавани
      посредством пропорционални мерки, включително мерки, свързани с
      предотвратяването, разкриването, коригирането и разследването на
      нередности, включително измами, възстановяването на изгубени, недължимо
      платени или неправилно използвани средства и, когато е целесъобразно,
      налагането на административните санкции.
      В съответствие с Финансовия регламент всички лица или субекти, получаващи
      средства на Съюза, следва да оказват пълно съдействие с оглед защитата на
      финансовите интереси на Съюза, да предоставят на Комисията, OLAF и
      Европейската сметна палата необходимите права и достъп и да гарантират, че
      всички трети страни, участващи в усвояването на средства на Съюза,
      предоставят равностойни права. Както изрично е предвидено в член 9,
      параграф 4 от споразумението, прегледи и одити могат да се извършват и след
      спиране на прилагането на даден протокол, след преустановяване на
      прилагането или след прекратяване на споразумението.
      Споразумението гарантира възможността на Европейската служба за борба с
      измамите (OLAF) да извършва административни разследвания, включително
      проверки и инспекции на място на територията на Фарьорските острови, за да
      установи дали е налице измама, корупция или друга незаконна дейност,
      засягаща финансовите интереси на Съюза.
      Споразумението задължава органите на Фарьорските острови да си
      сътрудничат с Европейската прокуратура, за да може тя да изпълни
      задължението си за разследване, наказателно преследване и предаване на съд
      на извършителите и съучастниците в престъпления, засягащи финансовите
      интереси на Европейския съюз, както е предвидено в Директива (ЕС) 2017/1371
      на Европейския парламент и на Съвета от 5 юли 2017 г. относно борбата с
      измамите, засягащи финансовите интереси на Съюза, по наказателноправен
      ред.
      Освен това в споразумението се предвижда ефективен механизъм, с който се
      гарантира изпълнението на територията на Фарьорските острови на решенията
      на Комисията и решенията и определенията на Съда на Европейския съюз във
      връзка с искове, свързани с програмата.
   5. ДРУГИ ЗАБЕЛЕЖКИ
      Методът за изчисляване на финансовата вноска участие на Фарьорските
      острови по програмите на ЕС е определен в членове 6, 7 и 8 от споразумението.
      Във връзка с финансовата вноска на Фарьорските острови по програма
      „Хоризонт Европа“ в член 5 от Протокола за асоцииране на Фарьорските
      острови към Рамковата програма за научни изследвания и иновации „Хоризонт
      Европа“ (2021—2027 г.)        и в приложение I към него са определени
      допълнителни технически подробности за прилагането на механизма за
      корекция и автоматичния корекционен механизъм. Моделът за финансовата
      вноска, приложим по програма „Хоризонт Европа“, е характерен в сравнение с
      всички други програми на ЕС и предвижда прилагането на автоматичен
      корекционен механизъм (в съответствие с член 16 от Регламента за „Хоризонт
      Европа“).
BG                                      10                                          BG
 ---documentbreak---                        ЕВРОПЕЙСКА
                       КОМИСИЯ
                                             Брюксел, 24.2.2022 г.
                                             COM(2022) 65 final
                                             ANNEX
                               ПРИЛОЖЕНИЕ
                                     към
                            РЕШЕНИЕ НА СЪВЕТА
    за сключване на Споразумението между Европейския съюз, от една страна, и
   правителството на Фарьорските острови, от друга страна, относно участието на
                    Фарьорските острови в програми на Съюза
BG                                                                              BG
 ---pagebreak---                                            ПРИЛОЖЕНИЕ
   СПОРАЗУМЕНИЕ МЕЖДУ Европейския съюз, от една страна, и правителството
   на Фарьорските острови, от друга страна, относно участието на Фарьорските
   острови в програми на Съюза
    Европейският съюз (наричан по-нататък „Съюзът“),
   от една страна,
   и
   правителството на Фарьорските острови (наричано по-нататък „Фарьорските острови“),
   от друга страна,
   наричани по-нататък „страните“,
   КАТО ОТБЕЛЯЗВАТ желанието на Фарьорските острови да се асоциират към по-
   широк кръг от програми и дейности на Съюза;
   КАТО ИМАТ ПРЕДВИД, че Фарьорските острови сключват настоящото споразумение
   от името на Кралство Дания в съответствие със Закона за сключване на споразумения
   съгласно международното право от правителството на Фарьорските острови;
   КАТО ЖЕЛАЯТ да създадат трайна рамка за сътрудничество между страните с ясен и
   точен ред и условия за участието на Фарьорските острови в програми и дейности на
   Съюза, както и механизъм, улесняващ установяването на такова участие в отделни
   програми или дейности на Съюза;
   КАТО ОТБЕЛЯЗВАТ по-специално желанието на Фарьорските острови да продължат
   да укрепват отношенията си със Съюза в рамките на своите области на компетентност,
   включително, но не само, сътрудничеството в областта на научните изследвания и
   иновациите, както и образованието, обучението, младежта, културата и спорта;
   КАТО ВЗЕМАТ ПРЕДВИД общите цели, ценности и силни връзки на страните в
   областта на научните изследвания и иновациите, установени в миналото чрез
   споразуменията за асоцииране по следващите рамкови програми за научни изследвания
   и иновации1, и като признават общото желание на страните за по-нататъшно развитие,
   укрепване, стимулиране и разширяване на техните отношения и сътрудничеството в
   тази област;
   КАТО ИМАТ ПРЕДВИД, че програмата на Европейския съюз „Хоризонт Европа“ —
   рамкова програма за научни изследвания и иновации“ (наричана по-нататък „програма
   „Хоризонт Европа“), бе създадена с Регламент (ЕС) 2021/695 на Европейския
   парламент и на Съвета2;
   1
          Споразумение между Европейския съюз и правителството на Фарьорските острови за научно и
          техническо сътрудничество (OB L 245, 17.9.2010 г., стр. 2), Споразумение за научно-техническо
          сътрудничество между Европейския съюз и Фарьорските острови, с което Фарьорските острови
          се асоциират към „Хоризонт 2020“ — рамкова програма за научни изследвания и иновации
          (2014—2020 г.) (OВ L 35, 11.2.2015 г., стр. 3.).
   2
          Регламент (ЕС) 2021/695 на Европейския парламент и на Съвета от 28 април 2021 г. за създаване
          на Рамковата програма за научни изследвания и иновации „Хоризонт Европа“, за определяне на
BG                                                     1                                                BG
 ---pagebreak---    КАТО ВЗЕМАТ ПРЕДВИД усилията на Съюза да ръководи действията, като обедини
   усилията си с тези на своите международни партньори, за справяне с глобалните
   предизвикателства в съответствие с плана за действие в полза на хората, планетата и
   благоденствието в Програмата на ООН „Да преобразим света: програма до 2030 г. за
   устойчиво развитие“, и като отчитат факта, че научните изследвания и иновациите са
   ключови фактори и основни инструменти за основан на иновации устойчив растеж, за
   икономическа конкурентоспособност и привлекателност;
   КАТО ПРИЗНАВАТ общите принципи, установени в Регламент (ЕС) 2021/695;
   КАТО ОТЧИТАТ целите на обновеното европейско научноизследователско
   пространство, насочени към изграждане на общо научно-технологично пространство,
   към създаване на единен пазар за изследвания и иновации, към насърчаване и
   улесняване на сътрудничеството между организациите в областта на научните
   изследвания и иновациите, включително университетите, и обмена на най-добри
   практики и привлекателни научноизследователски кариери, към улесняване на
   презграничната и междусекторната мобилност на изследователите, към насърчаване на
   свободното движение на научни знания и иновации и зачитането на академичната
   свобода и свободата на научните изследвания, към подпомагане на научното
   образование и комуникационните дейности и насърчаване на конкурентоспособността
   и привлекателността на участващите икономики, както и че асоциираните към
   програма „Хоризонт Европа“ държави са ключови потенциални партньори в това
   начинание;
   КАТО ПОДЧЕРТАВАТ ролята на европейските партньорства за справяне с някои от
   най-спешните предизвикателства, пред които е изправена Европа, чрез съгласувани
   инициативи за научни изследвания и иновации, които допринасят значително за онези
   приоритети на Съюза в областта на научните изследвания и иновациите, които изискват
   критична маса и дългосрочна визия, както и значението на участието на асоциираните
   държави в тези европейски партньорства;
   КАТО СЕ СТРЕМЯТ да създадат взаимноизгодни условия за откриване на достойни
   работни места, за укрепване и подкрепа на екосистемите за иновация на страните чрез
   подпомагане на предприятията да въвеждат иновации и да се разрастват на пазарите на
   страните, както и чрез улесняване на възприемането и внедряването на иновации,
   включително на дейности за изграждане на капацитет, и на тяхната достъпност;
   КАТО ПРИЗНАВАТ, че реципрочното участие в програмите за научни изследвания и
   иновации следва да осигури взаимни ползи; като същевременно отчитат, че страните си
   запазват правото да ограничават или поставят условия за участие в своите програми за
   научни изследвания и иновации, в това число конкретно във връзка с действия, които
   са свързани с техни стратегически активи или интереси, както и с тяхната независимост
   или сигурност,
          нейните правила за участие и разпространение на резултатите и за отмяна на регламенти (ЕС)
          № 1290/2013 и (ЕС) № 1291/2013 (ОВ L 170, 12.5.2021 г., стр. 1).
BG                                                2                                                  BG
 ---pagebreak---    СЕ СПОРАЗУМЯХА ЗА СЛЕДНОТО:
                                                Член 1
                                               Предмет
   С настоящото споразумение се установяват правилата, приложими за участието на
   Фарьорските острови в програмите или дейностите на Съюза (наричано по-нататък
   „споразумението“).
                                                Член 2
                                            Определения
   За целите на настоящото споразумение се прилагат следните определения:
   а) „основен акт“ означава:
   i) правен акт на една или повече институции на Съюза, различен от препоръка или
   становище, с който се създава програма и който предоставя правно основание за дадено
   действие и за изпълнението на съответния разход, записан в бюджета на Съюза, или на
   бюджетната гаранция или финансовата помощ, подкрепена от бюджета на Съюза,
   включително всички изменения и всички съответни актове на институция на Съюза, с
   които се допълва или се изпълнява този акт, с изключение на актовете за приемане на
   работни програми, или
   ii) правен акт на една или повече институции на Съюза, различен от препоръка или
   становище, с който се създава дейност, финансирана от бюджета на Съюза, различна от
   програми, включително всички изменения и всички съответни актове на институция на
   Съюза, с които се допълва или се изпълнява този акт, с изключение на актовете за
   приемане на работни програми;
   б) „споразумение за финансиране“ означава споразумения, свързани с програми и
   дейности на Съюза съгласно протоколите към настоящото споразумение, в които
   Фарьорските острови участват, с които се усвояват средства от Съюза, като например
   споразумения за отпускане на безвъзмездни средства, споразумения за финансов
   принос, споразумения за финансово рамково партньорство, споразумения за
   финансиране и гаранционни споразумения;
   в) „други правила, отнасящи се до изпълнението на програмата и дейността на Съюза“
   означава правилата, определени в Регламент (ЕС, Евратом) 2018/1046 на Европейския
   парламент и на Съвета3 („Финансовия регламент“), приложими за общия бюджет на
   Съюза, както и в работната програма или в поканите за представяне на предложения,
   или други процедури за предоставяне на средства от Съюза;
   3
          Регламент (ЕС, Евратом) 2018/1046 на Европейския парламент и на Съвета от 18 юли 2018 г. за
          финансовите правила, приложими за общия бюджет на Съюза, за изменение на регламенти (ЕС)
          № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013,
          (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна
          на Регламент (ЕС, Евратом) № 966/2012 (ОВ L 193, 30.7.2018 г., стр. 1).
BG                                                 3                                                  BG
 ---pagebreak---    г) „процедура за предоставяне на средства от Съюза“ означава процедура за
   предоставяне на финансиране от Съюза, предприета от Съюза или от лица или субекти,
   на които е възложено усвояването на средства на Съюза;
   д) „субект от Фарьорските острови“ означава всеки вид субект, независимо дали е
   физическо лице, юридическо лице или друг вид образувание, което може да участва в
   дейности по програма или дейност на Съюза в съответствие с основния акт и което
   пребивава или е установено във Фарьорските острови.
                                          Член 3
                                 Установяване на участието
   1.     На Фарьорските острови се разрешава да участват и да допринасят за
   програмите и дейностите на Съюза или, в изключителни случаи, частта от програмите
   или дейностите на Съюза, които са отворени за участие от страна на Фарьорските
   острови в съответствие с основните актове и са обхванати от протоколите.
   2.     Конкретните ред и условия за участието на Фарьорските острови в Рамковата
   програма за научни изследвания и иновации (2021—2027 г.) са определени в Протокола
   за асоциирането на Фарьорските острови към Рамковата програма за научни
   изследвания и иновации „Хоризонт Европа“ (2021—2027 г.). Независимо от член 15,
   параграф 7 от настоящото споразумение, посоченият протокол може да бъде изменян
   от Съвместния комитет, създаден по силата на настоящото споразумение.
   3.     Независимо от член 15, параграф 7 от настоящото споразумение, специфичните
   ред и условия за участието на Фарьорските острови във всяка друга конкретна
   програма или дейност на Съюза се определят в протоколи към настоящото
   споразумение, които се приемат и изменят от Съвместния комитет, създаден по силата
   на настоящото споразумение.
   4.      В протоколите се определят:
   а) програмите и дейностите на Съюза или, в изключителни случаи, частта от
   програмите или дейностите на Съюза, в които Фарьорските острови участват;
   б) продължителността на участието, която се отнася до периода, през който
   Фарьорските острови и субектите от Фарьорските острови могат да кандидатстват за
   финансиране от Съюза или да им бъде възложено усвояването на средства от Съюза;
   в) специалните условия за участието на Фарьорските острови и субектите от
   Фарьорските острови, включително специалните условия за изпълнението на
   финансовите условия, определени в членове 6 и 7 от настоящото споразумение,
   специалните условия на корекционния механизъм, определен в член 8 от настоящото
   споразумение, както и условията за участие в структури, създадени за целите на
   изпълнението на тези програми или дейности на Съюза. Тези условия са в съответствие
   с настоящото споразумение, основните актове и актовете на една или повече
   институции на Съюза, с които се създават такива структури;
   г) когато е приложимо — размерът на вноската на Фарьорските острови към дадена
   програма на Съюза, изпълнявана чрез финансов инструмент или бюджетна гаранция.
BG                                           4                                         BG
 ---pagebreak---                                             Член 4
                   Спазване на правилата за програмата или дейността
   1.   Фарьорските острови участват в програмите и дейностите на Съюза или
        частите от тях, обхванати от протоколите към настоящото споразумение, при
        реда и условията, установени в настоящото споразумение, протоколите към
        него, основните актове и други правила, отнасящи се до изпълнението на
        програмите и дейностите на Съюза.
   2.   Редът и условията, посочени в параграф 1, включват:
   а)   Условията, на които трябва да отговарят субектите от Фарьорските острови, и
        всякакви други условия за допустимост, свързани с Фарьорските острови, по-
        специално с произхода, мястото на дейност или националността;
   б)   реда и условията, приложими за подаването, оценката и подбора на заявления и
        за изпълнението на действията от отговарящите на условията субекти от
        Фарьорските острови.
   3.   Редът и условията по параграф 2, буква б) са равностойни на тези, които са
        приложими за отговарящите на условията субекти от държавите членки,
        включително по отношение на спазването на ограничителните мерки на
        Европейския съюз4, освен ако не е предвидено друго в реда и условията по
        параграф 1.
                                            Член 5
      Участие на Фарьорските острови в управлението на програми или дейности
   1.   Освен в случаите, когато се касае за въпроси, отнасящи се само за държавите
        членки или за програма или дейност, в която Фарьорските острови не участват,
        представители или експерти от Фарьорските острови или експерти, определени
        от Фарьорските острови, имат право да участват като наблюдатели в
        заседанията на комитетите, експертните групи или други подобни заседания, в
        които участват представители или експерти от държавите членки или експерти,
        определени от държавите членки, и които подпомагат Европейската комисия
        при изпълнението и управлението на програмите, дейностите или части от тях,
        в които Фарьорските острови участват в съответствие с член 3 или са
        установени от Европейската комисия по отношение на прилагането на правото
        на Съюза във връзка с тези програми, дейности или части от тях.
        Представителите или експертите на Фарьорските острови или експертите,
        определени от Фарьорските острови, не присъстват по време на гласуването.
        Фарьорските острови се уведомяват за резултата от гласуването.
   2.   Когато експертите или оценителите не са назначени въз основа на
        националност, националността не е основание за изключване на експерти и
        оценители от Фарьорските острови.
   4
       Ограничителните мерки на ЕС представляват ограничителни мерки, които се приемат на
       основание на Договора за Европейския съюз или Договора за функционирането на Европейския
       съюз.
BG                                             5                                                BG
 ---pagebreak---    3. При спазване на условията по параграф 1 участието на представителите на
      Фарьорските острови в заседанията, посочени в параграф 1, или в други
      заседания, свързани с изпълнението на програми или дейности, се урежда от
      същите правила и процедури като тези, приложими за представителите на
      държавите членки, по-специално правото на изказване и получаването на
      информация и документация, освен в случаите, когато се касае за въпроси,
      отнасящи се само за държавите членки или за програма или дейност, в която
      Фарьорските острови не участват, както и възстановяване на пътните и
      дневните разходи.
   4. В протоколи към настоящото споразумение могат да се определят
      допълнителни условия за участието на експерти, както и за участието на
      Фарьорските острови в управителните съвети и структурите, създадени за
      целите на изпълнението на програмите или дейностите на Съюза, определени в
      съответния протокол.
                                      Член 6
                               Финансови условия
   1. Участието на Фарьорските острови или на субекти от Фарьорските острови в
      програми или дейности на Съюза, или части от тях, е обвързано с финансова
      вноска от страна на Фарьорските острови към съответното финансиране от
      бюджета на Съюза.
   2. Финансовата вноска е под формата на сума, състояща се от:
      а) такса за участие; и
      б) оперативна вноска.
   3. Финансовата вноска е под формата на годишно плащане, извършвано на два
      или повече транша.
   4. Без да се засягат параграф 8 от настоящия член и член 7, таксата за участие е
      4 % от годишната оперативна вноска и не подлежи на корекции със задна дата.
      Считано от 2028 г., размерът на таксата за участие може да бъде коригиран от
      Съвместния комитет.
   5. Оперативната вноска покрива оперативните разходи и разходите за подкрепа и
      допълва, както по отношение на бюджетните кредити за поети задължения,
      така и на бюджетните кредити за плащания, сумите, записани в окончателно
      приетия бюджет на Съюза за програмите или дейностите, или по изключение,
      за части от тях, увеличени, когато е целесъобразно, с външните целеви
      приходи, които не произтичат от финансови вноски по програми и дейности на
      Съюза от други донори, обхванати от всеки съответен протокол към
      настоящото споразумение.
   6. Първоначалната оперативна вноска се основава на алгоритъм за вноските,
      определен като съотношението на брутния вътрешен продукт (БВП) на
      Фарьорските острови по пазарни цени към БВП на Европейския съюз по
      пазарни цени. Данните за БВП по пазарни цени, които ще бъдат приложени, се
      определят от специализираните служби на Комисията въз основа на най-
      актуалните налични статистически данни за изчисления на бюджета през
      годината, предхождаща годината, в която се дължи годишното плащане. Чрез
BG                                      6                                           BG
 ---pagebreak---        дерогация за 2021 г. първоначалната оперативна вноска се основава на БВП за
       2019 г. по пазарни цени. Корекциите на този алгоритъм за вноските могат да
       бъдат установени в съответни протоколи.
   7.  Оперативната вноска се основава на прилагането на алгоритъма за вноските
       към първоначалните бюджетни кредити за поети задължения, увеличени
       съгласно параграф 5 от настоящия член, записани в бюджета на Съюза,
       окончателно приет за приложимата година за финансиране на програми или
       дейности на Съюза или по изключение, на части от тях, в които Фарьорските
       острови участват.
   8.  Стойността на таксата за участие, посочена в параграф 2 от настоящия член, за
       периода 2021—2027 г. е следната:
       –    2021 г.: 0,5 %;
       –    2022 г.: 1 %;
       –    2023 г.: 1,5 %;
       –    2024 г.: 2 %;
       –    2025 г.: 2,5 %;
       –    2026 г.: 3 %;
       –    2027 г.: 4 %;
   9.  При поискване Съюзът предоставя на Фарьорските острови информация във
       връзка с тяхното финансово участие, която е включена в информацията за
       бюджета, счетоводството, изпълнението и оценката, предоставена на органите
       на Съюза по бюджета и по освобождаване от отговорност във връзка с
       програмите и дейностите на Съюза, в които Фарьорските острови участват.
       Тази информация се предоставя при надлежно спазване на правилата на Съюза
       и на Фарьорските острови за поверителност и защита на данните, без да се
       засяга информацията, която Фарьорските острови имат право да получат
       съгласно член 10 от настоящото споразумение.
   10. Всички вноски на Фарьорските острови или плащания от Съюза, както и
       изчисляването на дължимите или подлежащите на получаване суми, се
       извършват в евро.
   11. Подробни разпоредби за прилагането на настоящия член се съдържат в
       съответните протоколи.
                                       Член 7
          Програми и дейности, за които се прилага механизъм за корекция
   1.  Ако е предвидено в съответния протокол, оперативната вноска по дадена
       програма, дейност или част от нея за година N може да бъде коригирана нагоре
       или надолу със задна дата през една или повече следващи години въз основа на
       бюджетните задължения по бюджетните кредити за поети задължения за
       съответната година, тяхното изпълнение чрез правни задължения и тяхната
       отмяна.
   2.  Първата корекция се извършва през година N + 1, когато първоначалната
       вноска се коригира нагоре или надолу с разликата между първоначалната
BG                                       7                                           BG
 ---pagebreak---          вноска и коригираната вноска, изчислена чрез прилагане на алгоритъма за
         вноските за година N, коригирана чрез прилагането на коефициент, ако това е
         предвидено в съответния протокол, до сумата от:
         а)   размера на поетите бюджетни задължения въз основа на бюджетни
              кредити за поети задължения, разрешени за година N в рамките на
              приетия бюджет на Съюза, и на предоставени отново бюджетни кредити,
              съответстващи на отменени бюджетни задължения; и
         б)   всички бюджетни кредити от външни целеви приходи, които не
              произтичат от финансови вноски по програми и дейности на Съюза от
              други донори, обхванати от всеки съответен протокол към настоящото
              споразумение, и които са били налични в края на година N.
   3.    През всяка следваща година, докато всички бюджетни задължения,
         финансирани с бюджетни кредити за поети задължения от година N, бъдат
         платени или отменени, и най-късно 3 години след края на програмата или след
         края на многогодишната финансова рамка, съответстваща на година N, в
         зависимост от това коя от двете дати настъпи по-рано, Съюзът изчислява
         корекция на вноската за година N, като намалява вноската на Фарьорските
         острови със сумата, получена чрез прилагане на коригирания алгоритъм за
         вноските за година N, ако такава корекция се предвижда в съответния
         протокол, към отменените през всяка година бюджетни задължения по поети
         задължения от година N, финансирани от бюджета на Съюза или от
         предоставени отново бюджетни кредити за отменени бюджетни задължения.
   4.    Ако бъдат отменени бюджетните кредити за външни целеви приходи, които не
         произтичат от финансови вноски по програми и дейности на Съюза от други
         донори, обхванати от всеки съответен протокол към настоящото споразумение,
         вноската на Фарьорските острови за съответната програма, дейност или част от
         нея на Съюза се намалява със сумата, получена чрез прилагане на коригирания
         алгоритъм за вноските за година N, ако такава корекция се предвижда в
         съответния протокол, към отменената сума.
                                         Член 8
      Програми и дейности, за които се прилага автоматичен корекционен механизъм
   1.    Автоматичен корекционен механизъм се прилага за онези програми или
         дейности на Съюза, или частите от тях, за които в съответния протокол е
         предвидено прилагане на автоматичен корекционен механизъм. Прилагането
         на този автоматичен корекционен механизъм може да бъде ограничено до
         части от програмата или дейността, посочени в съответния протокол, които се
         изпълняват чрез безвъзмездни средства, отпуснати по състезателна процедура.
         В съответния протокол могат да бъдат установени подробни правила за
         определяне на частите от програмата или дейността, за които се прилага или не
         автоматичният корекционен механизъм.
   2.    Размерът на автоматичната корекция за програма или дейност или части от тях
         е разликата между първоначалните суми по правните задължения,
         действително поети с Фарьорските острови или субекти от Фарьорските
         острови, финансирани от бюджетните кредити за поети задължения за
         съответната година, и съответната оперативна вноска, платена от Фарьорските
BG                                         8                                           BG
 ---pagebreak---       острови и коригирана съгласно член 7, с изключение на разходите за подкрепа,
      за същия период.
   3. В съответния протокол могат да бъдат определени подробни правила за
      определянето на съответните суми на правните задължения, посочени в
      параграф 2 от настоящия член, включително при консорциуми, и за
      изчисляването на автоматичната корекция.
                                     Член 9
                                Прегледи и одити
   1. В съответствие с приложимите актове на една или повече институции или
      органи на Съюза и както е предвидено в съответните споразумения и/или
      договори, Съюзът има право да извършва технически, научни, финансови или
      други видове прегледи и одити на помещенията на всяко физическо лице,
      пребиваващо във Фарьорските острови, или правен субект, установен във
      Фарьорските острови, които получават финансиране от Съюза, както и на всяка
      пребиваваща или установена във Фарьорските острови трета страна, която
      участва в усвояването на средства от Съюза. Такива прегледи и одити може да
      се извършват от представители на институциите и органите на Съюза, по-
      специално на Европейската комисия и Европейската сметна палата, или от
      други лица, упълномощени от Европейската комисия в съответствие с правото
      на Съюза.
   2. Представителите на институциите и органите на Съюза, по-специално на
      Европейската комисия и Европейската сметна палата, и другите лица,
      упълномощени от Европейската комисия, трябва да имат подходящ достъп до
      обектите, материалите и документите (на електронен и на хартиен носител) и
      до цялата информация, необходима за извършването на такива одити,
      включително правото да получат хартиено/електронно копие и извлечения от
      всеки документ или съдържанието на всеки носител на данни, притежавани от
      одитираното физическо или юридическо лице или от одитираната трета страна.
   3. Фарьорските острови не възпрепятстват представителите и другите лица,
      посочени в параграф 2 от настоящия член, да влизат във Фарьорските острови,
      нито създават особени пречки пред правото им на достъп до помещенията във
      връзка с изпълнението на техните задължения по настоящия член.
   4. Прегледите и одитите може да се извършват и след спирането на прилагането
      на даден протокол към настоящото споразумение съгласно член 15, параграф 4,
      след преустановяване на временното прилагане или след прекратяването на
      настоящото споразумение, при условията, предвидени в приложимите актове
      на една или повече институции или органи на Съюза, и както е предвидено в
      съответните споразумения и/или договори във връзка с всяко правно
      задължение за изпълнение на бюджета на Съюза, поето от Съюза преди датата,
      на която поражда действие спирането на прилагането на съответния протокол,
      преустановяването на временното прилагане или прекратяването на
      настоящото споразумение.
BG                                      9                                          BG
 ---pagebreak---                                           Член 10
   Борба с нередностите, измамите и други престъпления, засягащи финансовите интереси
                                         на Съюза
   1.      Европейската комисия и Европейската служба за борба с измамите (OLAF) са
           упълномощени да извършват административни разследвания, включително
           проверки и инспекции на място, на територията на Фарьорските острови. Тези
           разследвания се извършват в съответствие с реда и условията, предвидени в
           приложимите актове на една или повече институции на Съюза.
   2.      Фарьорските компетентни органи информират Европейската комисия или
           OLAF в разумен срок за всеки станал им известен факт или подозрение във
           връзка с нередност, измама или друга незаконна дейност, засягаща
           финансовите интереси на Съюза.
   3.      Проверки и инспекции на място може да се извършват в помещенията на всяко
           физическо лице, пребиваващо във Фарьорските острови, или на всеки правен
           субект, установен във Фарьорските острови, които получават финансиране от
           Съюза, както и в помещенията на всяка пребиваваща или установена във
           Фарьорските острови трета страна, която участва в изпълнението на
           финансиране от Съюза.
   4.      Проверките и инспекциите на място се подготвят и извършват от Европейската
           комисия или OLAF в тясно сътрудничество с компетентния орган на
           Фарьорските острови, определен от правителството на Фарьорските острови.
           Определеният орган бива уведомяван предварително и в разумен срок за
           предмета, целта и правното основание на проверките и инспекциите, за да
           може да окаже съдействие. За целта длъжностните лица на фарьорските
           компетентни органи може да участват в проверките и инспекциите на място.
   5.      По искане на фарьорските органи проверките и инспекциите на място може да
           се извършват съвместно с Европейската комисия или OLAF.
   6.      Служителите на Комисията и служителите на OLAF имат достъп до цялата
           информация и документация, включително до компютърните данни, относно
           съответните операции, които са необходими за правилното провеждане на
           проверките и инспекциите на място. Те могат по-специално да копират
           относимите документи.
   7.      Когато физическото лице, правният субект или друга трета страна се
           противопоставят на дадена проверка или инспекция на място, фарьорските
           органи, като действат в съответствие с националните правила и разпоредби,
           оказват съдействие на Европейската комисия или OLAF, за да им осигурят
           възможност да изпълнят задължението си за извършване на проверка или
           инспекция на място. Това съдействие включва вземането на подходящи
           предохранителни мерки съгласно националното законодателство, по-специално
           с цел защита на доказателствата.
   8.      Европейската комисия или OLAF информират фарьорските органи за
           резултатите от тези проверки и инспекции. По-конкретно, Европейската
           комисия или OLAF докладват във възможно най-кратък срок на фарьорския
           компетентен орган всеки станал им известен в хода на проверката или
           инспекцията на място факт или съмнение във връзка с нередност.
BG                                          10                                        BG
 ---pagebreak---    9.      Без да се засяга прилагането на фарьорското наказателно право, Европейската
           комисия може да налага административни мерки и санкции на юридически или
           физически лица от Фарьорските острови, които участват в изпълнението на
           програма или дейност в съответствие със законодателството на Съюза.
   10.     За целите на правилното прилагане на настоящия член Европейската комисия
           или OLAF и фарьорските компетентни органи редовно обменят информация и,
           по искане на някоя от страните по настоящото споразумение, провеждат
           консултации помежду си.
   11.     За да се улеснят ефективното сътрудничество и обменът на информация с
           OLAF, Фарьорските острови определят звено за контакт.
   12.     Обменът на информация между Европейската комисия или OLAF и
           фарьорските компетентни органи се извършва при надлежно спазване на
           изискванията за поверителност. Личните данни, включени в обмена на
           информация, са защитени в съответствие с приложимите правила.
   13.     Фарьорските органи си сътрудничат с Европейската прокуратура, за да ѝ
           позволят да изпълни задължението си да разследва и преследва по наказателен
           ред в съответствие с приложимото законодателство извършителите на
           престъпления и съучастниците в престъпления, засягащи финансовите
           интереси на Съюза.
                                          Член 11
                                Изменения на членове 9 и 10
   Съвместният комитет по настоящото споразумение може да изменя членове 9 и 10 от
   настоящото споразумение, по-специално за да се вземат предвид промените в актовете
   на една или повече институции на Съюза.
                                          Член 12
                     Събиране на вземания и принудително изпълнение
   1.      Приетите от Европейската комисия решения за налагане на парично
           задължение на юридически или физически лица, различни от държави, във
           връзка с вземания, произтичащи от програми, дейности, действия или проекти
           на Съюза, подлежат на изпълнение във Фарьорските острови. Редът на
           принудителното им изпълнение се прилага към решението без други
           формалности, освен проверка на автентичността на решението от националния
           орган, определен за тази цел от правителството на Фарьорските острови.
           Правителството на Фарьорските острови съобщава на Комисията и Съда на
           Европейския съюз кой е определеният национален орган. В съответствие с
           член 13 Европейската комисия има право пряко да уведомява за такива
           подлежащи на изпълнение решения физическите лица, пребиваващи във
           Фарьорските острови, и правните субекти, установени във Фарьорските
           острови. Принудителното изпълнение се извършва в съответствие с правото и
           процедурните правила на Фарьорските острови.
   2.      Съдебните решения и определенията на Съда на Европейския съюз,
           постановени по силата на арбитражна клауза, съдържаща се в договор или
BG                                          11                                         BG
 ---pagebreak---            споразумение във връзка с програми, дейности, действия или проекти на
           Съюза, подлежат на изпълнение в Фарьорските острови по същия начин, както
           решенията на Европейската комисия, посочени в параграф 1 от настоящия
           член.
   3.      Съдът на Европейския съюз е компетентен да се произнася по
           законосъобразността на решението на Комисията, посочено в параграф 1, и да
           спира неговото принудително изпълнение. Независимо от това съдилищата на
           Фарьорските острови са компетентни да се произнасят по жалби относно
           незаконосъобразни действия по принудителното изпълнение.
                                          Член 13
                            Комуникация и обмен на информация
   Институциите и органите на Съюза, участващи в изпълнението на програми или
   дейности или в контрола на тези програми или дейности, имат право да комуникират
   пряко, включително чрез системи за електронен обмен, с всяко физическо лице,
   пребиваващо във Фарьорските острови, или правен субект, установен във Фарьорските
   острови, които получават финансиране от Съюза, както и с всяка пребиваваща или
   установена във Фарьорските острови трета страна, която участва в изпълнението на
   финансиране от Съюза. Тези физически лица, правни субекти и трети страни може да
   предават пряко на институциите и органите на Съюза цялата относима информация и
   документация, която се изисква от тях въз основа на законодателството на Съюза,
   приложимо по отношение на програмата или дейността на Съюза, и въз основа на
   договорите или споразуменията за финансиране, сключени за изпълнението на тази
   програма или дейност.
                                          Член 14
                                     Съвместен комитет
   (1)     Създава се Съвместен комитет. Задачите на Съвместният комитет са следните:
           а)    оценка, анализ и преглед на изпълнението на настоящото споразумение и
                 протоколите към него, по-специално:
                i) участието и резултатите от дейността на правните субекти от
                Фарьорските острови в програми и дейности на Съюза;
                ii) когато е приложимо, нивото на (взаимна) отвореност към правните
                субекти, установени във всяка от страните, за участие в програми,
                проекти, действия, дейности или части от тях на другата страна;
                iii) прилагането на механизма за финансовата вноска и, когато е
                приложимо, автоматичния корекционен механизъм, приложим за
                програмите или дейностите на Съюза, обхванати от протоколи към
                настоящото споразумение;
                iv) обмена на информация и, когато е приложимо, разглеждане на всички
                възможни въпроси във връзка с използването на резултатите, включително
                правата върху интелектуалната собственост;
BG                                           12                                        BG
 ---pagebreak---        а)   обсъждане, по искане на някоя от страните, на ограниченията, прилагани
            или планирани от страните, върху достъпа до техните съответни
            програми за научни изследвания и иновации, включително по-специално
            за действия, свързани с техните стратегически активи или интереси, както
            и с тяхната независимост или сигурност;
       б)   проучване на начини за подобряване и развитие на сътрудничеството;
       в)   съвместно обсъждане на бъдещите насоки и приоритети на политиките,
            свързани с програми или дейности, обхванати от протоколите към
            настоящото споразумение;
       г)   обмен на информация, inter alia, във връзка с ново законодателство,
            решения или национални програми, които са от значение за изпълнението
            на настоящото споразумение и протоколите към него;
       д)   приемане на протоколи към настоящото споразумение относно
            специфичните ред и условия за участие на Фарьорските острови в
            програми и дейности на Съюза или части от тях или изменение на такива
            протоколи, когато е необходимо;
       е)   изменяне на членове 9 и 10 от настоящото споразумение, по-специално с
            цел отчитане на промените в актовете на една или повече институции на
            Съюза.
   (2) Решенията на Съвместния комитет се вземат с консенсус.
   (3) Съвместният комитет, който се състои от представители на Съюза и на
       Фарьорските острови, приема свой процедурен правилник.
   (4) Съвместният комитет може да реши да създаде ad hoc работни
       групи/консултативни органи на експертно равнище, които да го подпомагат
       при изпълнението на настоящото споразумение.
   (5) Съвместният комитет заседава най-малко веднъж годишно и, когато това се
       налага от особени обстоятелства, по искане на някоя от страните. Съюзът и
       Фарьорските острови се редуват да организират заседанията и да бъдат техни
       домакини.
   (6) Съвместният комитет работи непрекъснато чрез обмен на относима
       информация чрез всякакви средства за комуникация, по-специално във връзка с
       участието/резултатите от дейността на правните субекти от Фарьорските
       острови. При необходимост Съвместният комитет може да осъществява
       дейността си писмено.
                                      Член 15
                             Заключителни разпоредби
   (1) Настоящото споразумение влиза в сила на датата, на която страните по него са
       се уведомили взаимно за приключването на вътрешните процедури,
       необходими за тази цел. Той се прилага с обратна сила от 1 януари 2021 г.
   (2) Страните могат да прилагат временно настоящото споразумение в съответствие
       със съответните си вътрешни процедури и законодателство. Временното
       прилагане започва на датата, на която страните са се уведомили взаимно за
       приключването на вътрешните процедури, необходими за тази цел.
BG                                       13                                          BG
 ---pagebreak---    (3) В случай че Фарьорските острови уведомят Комисията, която действа от името
       на Съюза, че няма да приключат вътрешните си процедури, необходими за
       влизането в сила на настоящото споразумение, настоящото споразумение
       престава да се прилага временно от датата, на която Комисията получи
       посоченото уведомление, която ще бъде датата на преустановяване за целите
       на настоящото споразумение.
       Решенията на Съвместния комитет престават да се прилагат на същата дата.
   (4) Прилагането на даден протокол към настоящото споразумение може да бъде
       спряно от Съюза в случай на частично или пълно неплащане на финансовата
       вноска, дължима от Фарьорските острови по съответната програма или дейност
       на Съюза.
       В случай на неплащане, което може значително да застраши изпълнението и
       управлението на съответната програма или дейност на Съюза, Европейската
       комисия изпраща официално напомнително писмо. Ако в срок от 20 работни
       дни от официалното напомнително писмо не бъде извършено плащане, Съюзът
       уведомява Фарьорските острови за спирането на прилагането на съответния
       протокол чрез официално уведомително писмо, което поражда действие 15 дни
       след получаването му от Фарьорските острови.
       В случай че прилагането на даден протокол бъде спряно, субектите от
       Фарьорските острови няма да отговарят на условията за участие в процедури за
       възлагане, които все още не са приключили към момента, от който спирането
       започне да поражда действие. Процедура за възлагане се счита за приключена,
       когато в резултат на тази процедура са поети правни задължения.
       Спирането не засяга правните задължения, поети в рамките на съответната
       програма или дейност на Съюза по отношение на субектите от Фарьорските
       острови преди спирането да е започнало да поражда действие. Съответният
       протокол продължава да се прилага по отношение на такива правни
       задължения.
       Съюзът незабавно уведомява Фарьорските острови, след като целият размер на
       дължимата финансова вноска бъде получен от Съюза. Спирането се отменя
       незабавно от момента на това уведомление.
       Считано от датата на отмяна на спирането, субектите от Фарьорските острови
       отново отговарят на условията за участие в процедури за възлагане, започнали
       по съответната програма или дейност на Съюза след тази дата, и в процедури
       за възлагане, започнали преди тази дата, за които сроковете за подаване на
       заявленията не са изтекли.
   (5) Всяка от страните може да прекрати настоящото споразумение по всяко време
       с писмено уведомление, с което информира за намерението си да го прекрати.
       Настоящото споразумение може да бъде прекратено само в неговата цялост.
       Прекратяването поражда действие три календарни месеца след датата, на която
       писменото уведомление стигне до своя получател. Датата, на която
       прекратяването поражда действие, е датата на прекратяване за целите на
       настоящото споразумение.
BG                                       14                                         BG
 ---pagebreak---    (6)     Ако споразумението престане да се прилага временно в съответствие с
           параграф 3 или бъде прекратено в съответствие с параграф 5, страните се
           договарят, че:
           a) проектите, действията, дейностите или частите от тях, по отношение на
           които са били поети правни задължения по време на временното прилагане
           и/или след влизането в сила на настоящото споразумение и преди настоящото
           споразумение да престане да се прилага или да бъде прекратено, продължават
           до приключването им съгласно условията, предвидени в настоящото
           споразумение;
           б) годишната финансова вноска по съответната програма или дейност за
           година N, през която настоящото споразумение престава да се прилага
           временно или бъде прекратено, се изплаща изцяло в съответствие с член 6 от
           споразумението или други относими разпоредби в съответните протоколи.
           Когато се прилага механизмът за корекция, оперативната вноска за съответната
           програма или дейност за година N се коригира в съответствие с член 7 от
           настоящото споразумение. За програми или дейности, за които се прилагат
           както механизмът за корекция, така и автоматичният корекционен механизъм,
           съответната оперативна вноска за година N се коригира в съответствие с член 7
           от настоящото споразумение, както и в съответствие с член 8 от него. Таксата
           за участие, платена за година N като част от финансовата вноска за съответната
           програма или дейност, не се коригира.
           в) когато се прилага механизмът за корекции, след годината, през която
           настоящото споразумение престане да се прилага временно или бъде
           прекратено, първоначалните оперативни вноски за съответната програма или
           дейност, платени за годините, през които се е прилагало настоящото
           споразумение, се коригират в съответствие с член 7. За програми или дейности,
           за които се прилагат както механизмът за корекция, така и автоматичният
           корекционен механизъм, тези оперативни вноски се коригират в съответствие с
           член 7 и се коригират автоматично в съответствие с член 8.
   (7)     Страните уреждат по взаимно съгласие всички други последици от
           прекратяването или от преустановяването на временното прилагане на
           настоящото споразумение.
   (8)     Настоящото споразумение може да бъде изменяно само писмено по взаимно
           съгласие на страните. Измененията влизат в сила при спазване на същата
           процедура като тази, приложима за влизането в сила на настоящото
           споразумение, както е предвидено в параграф 1 от настоящия член.
   (9)     Протоколите са неразделна част от настоящото споразумение.
   Съставено в … на …година.
   За Европейския съюз,
   За правителството на Фарьорските острови,
BG                                           15                                           BG
 ---pagebreak---      Протокол за асоциирането на Фарьорските острови към Рамковата програма за
          научни изследвания и иновации „Хоризонт Европа“ (2021—2027 г.)
                                               Член 1
                                   Обхват на сътрудничеството
   (1)     Фарьорските острови участват като асоциирана държава и допринасят за
           всички части на Рамковата програма за научни изследвания и иновации
           „Хоризонт Европа“ (наричана по-нататък програма „Хоризонт Европа“),
           предвидена в член 4 от Регламент (ЕС) 2021/695 на Европейския парламент и
           на Съвета5 и изпълнявана чрез специфичната програма, създадена с
           Решение (ЕС) 2021/764 на Съвета6, в техните най-актуални версии, и чрез
           финансова вноска към Европейския институт за иновации и технологии.
   (2)     Регламент (ЕС) 2021/819 на Европейския парламент и на Съвета7 и
           Решение (ЕС) 2021/820 на Европейския парламент и на Съвета8, в техните най-
           актуални версии, се прилагат по отношение на участието на субектите от
           Фарьорските острови в общностите на знание и иновации.
                                               Член 2
           Допълнителни ред и условия за участие в програма „Хоризонт Европа“
   (1)     Преди да вземе решение за това дали субектите от Фарьорските острови,
           отговарят на условията за участие в действие, свързано със стратегически
           активи или интереси на ЕС, както и с неговата независимост или сигурност,
           съгласно член 22, параграф 5 от Регламент (ЕС) 2021/695, Комисията може да
           поиска конкретна информация или гаранции, като:
           а)      информация за това дали на субектите от Съюза е бил или ще бъде
                   предоставен реципрочен достъп до съществуващи и планирани програми,
                   проекти, действия, дейности или части от тях на Фарьорските острови,
                   равностойни на съответната програма „Хоризонт Европа“;
   5
         Регламент (ЕС) 2021/695 на Европейския парламент и на Съвета от 28 април 2021 г. за създаване
         на Рамковата програма за научни изследвания и иновации „Хоризонт Европа“, за определяне на
         нейните правила за участие и разпространение на резултатите и за отмяна на регламенти (ЕС)
         № 1290/2013 и (ЕС) № 1291/2013 (ОВ L 170, 12.5.2021 г., стр. 1).
   6
         Решение (ЕС) 2021/764 на Съвета от 10 май 2021 г. за създаване на специфична програма за
         изпълнение на Рамковата програма за научни изследвания и иновации „Хоризонт Европа“ и за
         отмяна на Решение 2013/743/ЕС (ОВ L 167I, 12.5.2021 г., стр. 1).
   7
         Регламент (ЕС) 2021/819 на Европейския парламент и на Съвета от 20 май 2021 г. относно
         Европейския институт за иновации и технологии (преработен текст) (ОВ L 189, 28.5.2021 г.,
         стр. 61).
   8
         Решение (ЕС) 2021/820 на Европейския парламент и на Съвета от 20 май 2021 година относно
         Стратегическата иновационна програма на Европейския институт за иновации и технологии
         (EIT) за периода 2021—2027 г.: стимулиране на таланта и капацитета на Европа за иновации и за
         отмяна на Решение № 1312/2013/ЕС (ОВ L 189, 28.5.2021 г., стр. 91).
BG                                               16                                                    BG
 ---pagebreak---        б)   информация за това дали Фарьорските острови разполагат с национален
            механизъм за скрининг на инвестициите и с гаранции, че органите на
            Фарьорските острови ще докладват на Комисията и ще провеждат
            консултации с нея всеки път, когато при прилагането на такъв механизъм
            са     получили     информация       за    планирани      чуждестранни
            инвестиции/поглъщане от страна на субект, установен или контролиран
            извън Фарьорските острови, на субект от Фарьорските острови, който е
            получил финансиране по програма „Хоризонт Европа“ за действия,
            свързани със стратегически активи и интереси на Съюза, както и с
            неговата независимост и сигурност, при условие че Комисията
            предостави на Фарьорските острови списък на съответните субекти от
            Фарьорските острови, с които е подписала споразумения за безвъзмездни
            средства; и
       в)   гаранции, че нито един от резултатите, технологиите, услугите и
            продуктите, разработени в рамките на съответните действия от субекти от
            Фарьорските острови, не подлежи на ограничения при износа им за
            държави — членки на Съюза, по време на действието и в продължение на
            четири години след неговото приключване. Фарьорските острови ще
            споделят на годишна база актуален списък на адресатите на национални
            ограничения върху износа по време на действието и в продължение на
            четири години след неговото приключване.
   (2) Субектите от Фарьорските острови могат да участват в дейности на
       Съвместния изследователски център (СИЦ) при ред и условия, равностойни на
       приложимите за субектите от Съюза, освен ако са необходими ограничения,
       целящи да се гарантира съгласуваност с обхвата на участие вследствие на
       прилагането на параграф 1 от настоящия член.
   (3) Когато Съюзът изпълнява програмата „Хоризонт Европа“ чрез прилагане на
       членове 185 и 187 от Договора за функционирането на Европейския съюз,
       Фарьорските острови и субектите от Фарьорските острови могат да участват в
       правните структури, създадени по силата на тези разпоредби, при спазване на
       правните актове на Съюза, които са били или ще бъдат приети за създаването
       на посочените правни структури.
   (4)  Правата на Фарьорските острови на представителство и участие в Комитета за
       европейското научноизследователско пространство и подгрупите в него са
       същите като правата, приложими за съответната категория асоциирани
       държави.
   (5) Представителите на Фарьорските острови имат право да участват като
       наблюдатели в управителния съвет на JRC, без право на глас. При спазване на
       това условие такова участие се урежда от същите правила и процедури, които
       се прилагат към представителите на държавите — членки на Съюза,
       включително правото на изказване и процедурите за получаване на
       информация и документация във връзка с въпрос, който засяга Фарьорските
       острови.
   (6) Фарьорските острови могат да участват в консорциум за европейска
       научноизследователска     инфраструктура (ERIC)      в    съответствие     с
BG                                      17                                          BG
 ---pagebreak---            Регламент (ЕО) № 723/2009 на Съвета9, в неговата най-актуална версия, и с
           правния акт за създаване на ERIC.
   (7)     В рамките на съществуващите разпоредби страните полагат всички усилия да
           улесняват свободното движение и пребиваване на лицата, които участват в
           дейностите, обхванати от настоящия протокол, както и да улесняват
           презграничното движение на стоки и услуги, предназначени за използване в
           такива дейности.
   (8)     Фарьорските острови предприемат всички необходими мерки, съобразно
           случая, за да гарантират, че стоките и услугите, закупени във Фарьорските
           острови или внесени във Фарьорските острови, които са частично или изцяло
           финансирани съгласно споразуменията за безвъзмездни средства и/или
           договорите, сключени за осъществяване на дейностите в съответствие с
           настоящия протокол, са освободени от мита, вносни мита и други приложими
           във Фарьорските острови фискални мерки, включително ДДС.
                                              Член 3
                                         Реципрочност
   Правните субекти, установени в Съюза, могат да участват в програми, проекти,
   действия, дейности или части от тях на Фарьорските острови, равностойни на
   програмата „Хоризонт Европа“, в съответствие с приложимите законови и подзаконови
   разпоредби на Фарьорските острови.
   В приложение II към настоящия протокол се съдържа неизчерпателен списък на
   равностойните програми, проекти, действия, дейности или части от тях на Фарьорските
   острови.
   Финансирането от Фарьорските острови на правни субекти, установени в Съюза, е
   подчинено на приложимите законови и подзаконови разпоредби на Фарьорските
   острови, уреждащи функционирането на програмите, проектите, действията и
   дейностите за научни изследвания и иновации или части от тях. Когато не е осигурено
   финансиране, установените в Съюза правни субекти могат да участват със собствени
   средства.
                                              Член 4
                                         Отворена наука
   Страните взаимно популяризират и насърчават практиките на отворената наука в
   своите програми, проекти, действия, дейности или части от тях в съответствие с
   правилата на програма „Хоризонт Европа“ и приложимите законови и подзаконови
   разпоредби на Фарьорските острови.
   9
         Регламент (ЕО) № 723/2009 на Съвета от 25 юни 2009 г. относно правната рамка на Общността
         за консорциум за европейска научноизследователска инфраструктура (ERIC) (OB L 206,
         8.8.2009 г., стр. 1).
BG                                              18                                                 BG
 ---pagebreak---                                         Член 5
   Подробни правила относно финансовата вноска, механизма за корекция и автоматичния
                                корекционен механизъм
   (1)   По отношение на оперативната вноска на Фарьорските острови по програмата
         „Хоризонт Европа“ се прилагат механизъм за корекция и автоматичен
         корекционен механизъм.
   (2)   Автоматичният корекционен механизъм се основава на резултатите от
         дейността на Фарьорските острови и субектите от Фарьорските острови по
         частите на програмата „Хоризонт Европа“, които се изпълняват чрез
         безвъзмездни средства, отпуснати по състезателна процедура.
   (3)   Подробните правила за прилагането на автоматичния корекционен механизъм
         са установени в приложение I към настоящия протокол.
BG                                        19                                         BG
 ---pagebreak---                                         Член 6
                               Заключителни разпоредби
   (1)     Настоящият протокол остава в сила толкова време, колкото е необходимо за
           приключването на всички проекти и/или действия, дейности, или части от тях,
           финансирани по програма „Хоризонт Европа“, всички действия, необходими за
           защита на финансовите интереси на Съюза и всички финансови задължения,
           произтичащи от изпълнението на настоящия протокол между страните.
   (2)     Приложенията към настоящия протокол представляват неразделна част от него.
   ПРИЛОЖЕНИЕ I: Правила относно финансовата вноска на Фарьорските острови по
   програма „Хоризонт Европа“ (2021—2027 г.)
   ПРИЛОЖЕНИЕ II: Списък на равностойните програми, проекти, действия, дейности
   или части от тях на Фарьорските острови
BG                                         20                                          BG
 ---pagebreak---                                      ПРИЛОЖЕНИЕ I
       Правила относно финансовата вноска на Фарьорските острови по програма
                            „Хоризонт Европа“ (2021—2027 г.)
   I.      Изчисляване на финансовата вноска на Фарьорските острови
   (1)     Финансовата вноска на Фарьорските острови по програма „Хоризонт Европа“
           се определя на годишна база пропорционално на сумата, налична през дадената
           година в бюджета на Съюза за бюджетни кредити за поети задължения,
           необходими за управлението, изпълнението и функционирането на програма
           „Хоризонт Европа“, увеличени в съответствие с член 6, параграф 5 от
           настоящото споразумение.
   (2)     Таксата за участие на Фарьорските острови се определя и въвежда поетапно в
           съответствие с член 6, параграфи 4 и 8 от настоящото споразумение.
   (3)     В съответствие с член 6, параграф 6 от настоящото споразумение
           първоначалната оперативна вноска, която трябва да бъде платена от
           Фарьорските острови за участието им в програма „Хоризонт Европа“, ще бъде
           изчислена за съответните финансови години чрез прилагане на корекция на
           алгоритъма за вноските.
       Корекцията на алгоритъма за вноските е:
   Коригиран алгоритъм за вноските = Алгоритъм за вноските × Коефициент
       Коефициентът, използван за горното изчисление за коригиране на алгоритъма за
       вноските, е 0,4.
   (4)     Оперативната вноска на Фарьорските острови към „Хоризонт Европа“ се
           коригира в съответствие с правилата, предвидени в член 7 от настоящото
           споразумение.
   II.     Автоматична корекция на оперативната вноска на Фарьорските острови
   (1)     За изчисляването на автоматичната корекция, посочена в член 8 от настоящото
           споразумение и член 5 от настоящия протокол, се прилагат следните условия:
           а)    „безвъзмездни средства, отпуснати по състезателна процедура“ означава
                 безвъзмездни средства, отпуснати чрез конкурси, при които крайните
                 бенефициери могат да бъдат идентифицирани към момента на
                 изчисляване на автоматичната корекция. Изключва се финансова
BG                                           21                                        BG
 ---pagebreak---                подкрепа за трети страни по смисъла на член 204 от Финансовия
               регламент;
        б)     когато е подписано правно задължение с консорциум, сумите, използвани
               за установяване на първоначалните суми на правното задължение, са
               кумулативните суми, разпределени на бенефициери — фарьорски правни
               субекти, в съответствие с индикативната разбивка на бюджета по
               споразумението за отпускане на безвъзмездни средства;
        в)     всички суми на правни задължения, съответстващи на безвъзмездни
               средства, отпуснати по състезателна процедура, се установяват с помощта
               на електронната система на Европейската комисия eCorda и се извличат
               втората сряда от месец февруари на година N+2;
        г)     „разходи, различни от разходи за мерки“ означава разходи по програмата,
               различни от безвъзмездни средства, отпуснати по състезателна
               процедура, включително разходи за подкрепа, специфична за програмата
               администрация, други действия10;
        д)     сумите, разпределени на международни организации като правни субекти
               — крайни бенефициери11, се смятат за разходи, различни от разходи за
               мерки.
   (2)  Механизмът се прилага, както следва:
        а)     автоматичните корекции за година N във връзка с изпълнението на
               бюджетни кредити за поети задължения за година N, увеличени в
               съответствие с член 6, параграф 5 от настоящото споразумение, се
               прилагат през година N+2 въз основа на данните за година N и
               година N+1 от e-Corda, посочени в точка II, параграф 1, буква в) от
               настоящото приложение, след като всички корекции в съответствие с
               член 7 от настоящото споразумение са били приложени към вноската на
               Фарьорските острови по програма „Хоризонт Европа“. Разглежданата
               сума ще бъде сумата на отпуснатите по състезателна процедура
               безвъзмездни средства, за които са налични данни, към момента на
               изчисляване на корекцията.
        б)     считано от година N+2 до 2029 г., сумата на автоматичната корекция се
               изчислява за година N, като се взема разликата между:
               i. общия размер на безвъзмездните средства, отпуснати по състезателна
               процедура, разпределени на Фарьорските острови или на фарьорски
               правни субекти като поети задължения по бюджетните кредити за
               година N; и
               ii. сумата на коригираната оперативна вноска за Фарьорските острови за
               година N, умножена по съотношението между:
   10
       Други действия включват по-специално обществените поръчки, наградите, финансовите
       инструменти, преките действия на Съвместния изследователски център, абонаменти (ОИСР,
       Eureka, IPEEC, IEA, ...), експерти (оценители, мониторинг на проекти) и др.
   11
       Разходите за международните организации се смятат за разходи, различни от разходи за мерки,
       само ако международните организации са крайни бенефициери. Тази разпоредба не се прилага,
       когато международната организация е координатор на проект (който разпределя средства към
       други координатори).
BG                                                 22                                              BG
 ---pagebreak---                    А. сумата на безвъзмездните средства, отпуснати по състезателна
                   процедура, за бюджетните кредити за поети задължения за
                   година N, увеличени в съответствие с член 6, параграф 5 от
                   настоящото споразумение; и
                   Б. общата сума на всички разрешени бюджетни кредити за поети
                   задължения за година N, включително разходите, различни от
                   разходи за мерки.
   III. Плащане на финансовата вноска на Фарьорските острови, плащане на
        направените корекции върху оперативната вноска на Фарьорските
        острови и плащане на автоматичната корекция, приложима за
        оперативната вноска на Фарьорските острови
   (1)  Комисията съобщава на Фарьорските острови възможно най-скоро и най-късно
        при отправяне на първата покана за внасяне на средства за финансовата година
        следната информация:
        а)   сумите на бюджетните кредити за поети задължения в бюджета на Съюза,
             окончателно приети за въпросната година за бюджетните редове,
             покриващи участието на Фарьорските острови в програма
             „Хоризонт Европа“, увеличени, ако е приложимо, в съответствие с член 6,
             параграф 5 от настоящото споразумение;
        б)   сумата на таксата за участие, посочена по член 6, параграф 8 от
             настоящото споразумение;
        в)   от година N+1 на изпълнението на програма „Хоризонт Европа“ —
             изпълнението на бюджетните кредити за поети задължения,
             съответстващи на бюджетна година N, увеличени в съответствие с член 6,
             параграф 5 от настоящото споразумение и нивото на отменени бюджетни
             задължения;
        г)   за частта от програма „Хоризонт Европа“, за която такава информация е
             необходима за изчисляване на автоматичната корекция — нивото на
             поетите задължения в полза на фарьорските правни субекти, с разбивка
             според съответната година на бюджетните кредити, и съответното общо
             ниво на поети задължения.
        Въз основа на своя проектобюджет Комисията предоставя прогнозна
        информация за следващата година по букви а) и б) възможно най-скоро и най-
        късно до 1 септември на финансовата година.
   (2)  Комисията изпраща на Фарьорските острови най-късно през април и през юни
        на всяка финансова година покана за внасяне на средствата, съответстващи на
        тяхната вноска съгласно настоящия протокол.
BG                                       23                                          BG
 ---pagebreak---        Във всяка покана за внасяне на средства се предвижда плащането на шест
       дванадесети от вноската на Фарьорските острови да се извърши не по-късно от
       30 дни след отправянето на поканата.
       За първата година от изпълнението на настоящия протокол Комисията отправя
       еднократна покана за внасяне на средства в срок от 60 дни от подписването на
       споразумението.
   (3) Всяка година, считано от 2023 г., поканите за внасяне на средства отразяват
       също и размера на автоматичната корекция, приложима за платената за
       година N-2 оперативна вноска.
       Поканата за внасяне на средства, отправена най-късно през април, може също
       така да включва и корекции на финансовата вноска, платена от Фарьорските
       острови за изпълнението, управлението и функционирането на предишни
       рамкови програми за научни изследвания и иновации, в които Фарьорските
       острови са участвали.
       За всяка от финансовите години 2028, 2029 и 2030 сумата, произтичаща от
       приложената автоматична корекция на оперативните вноски, платени през
       2026 г. и 2027 г. от Фарьорските острови, или от корекциите, направени в
       съответствие с член 7, параграф 8 от настоящото споразумение, ще бъде
       дължима на Фарьорските острови или от Фарьорските острови.
   (4) Фарьорските острови заплащат финансовата си вноска съгласно настоящия
       протокол в съответствие с раздел III от настоящото приложение. При липса на
       плащане от страна на Фарьорските острови до падежа Комисията изпраща
       официално напомнително писмо.
       Всяко закъсняло плащане на финансовата вноска води до плащане на лихва за
       забава, дължима от Фарьорските острови върху неплатената сума от датата на
       падежа.
       Лихвеният процент за дължимите суми, неплатени до датата на падежа, е
       процентът, прилаган от Европейската централна банка за нейните основни
       операции по рефинансиране, публикуван в серия C на Официален вестник на
       Европейския съюз, в сила на първия календарен ден от месеца, в който се пада
       падежът, завишен с един и половина процентни пункта.
BG                                      24                                          BG
 ---pagebreak---                                   ПРИЛОЖЕНИЕ II
           Списък на равностойните програми, проекти, действия, дейности
                       или части от тях на Фарьорските острови
   Програмите, проектите, действията и дейностите на Фарьорските острови, съдържащи
   се в следния неизчерпателен списък, се разглеждат като равностойни на програма
   „Хоризонт Европа“:
   –      Фарьорска фондация за изследвания;
   –      Фондация на Фарьорските острови за изследвания в областта на рибарството.
BG                                         25                                       BG